Internetoví užívatelia na Slovensku stále viac využívajú eshopy a s nákupmi on-line sú spokojní

**Bratislava, 24. 6. 2015 – *Slováci z aktívnej internetovej populácie stále viac nakupujú online a aspoň jeden nákup za štvrť rok uskutoční online o 17 % viac ľudí než pred piatimi rokmi. S týmito službami sú ľudia stále viac spokojní. Vychádza to z výskumu spoločnosti Nielsen Admosphere Slovakia pre Slovenskú asociáciu elektronického obchodu. Prieskum sa uskutočnil na reprezentatívnej vzorke tisíc respondentov starších ako 15 rokov zo Slovenského národného panela.***

Počet nákupov na internete sa rok od roku zvyšuje: pred piatimi rokmi nakupovalo aspoň raz za štvrť rok online 45 % ľudí, dnes už sa toto číslo zvyšuje, konkrétne je to 62 % internetových užívateľov. Z toho necelá tretina ľudí nakupuje týmto spôsobom minimálne raz za mesiac. Výkonný riaditeľ Slovenskej asociácie pre elektronický obchod, Jozef Dvorský, k daným výsledkom dodáva: „Medziročne zaznamenávame plynulý nárast vo frekvencii internetových nákupov a takýto trend očakávame aj v budúcnosti. Prispieva k tomu jednak zvyšovanie počítačovej gramotnosti a tiež aj dostupnosť internetu u väčšej časti slovenských obyvateľov. Výraznejší nárast v počte internetových nákupov a ich zvýšenej frekvencii môže priniesť hlavne prispôsobenie nákupného procesu narastajúcemu využitiu mobilných zariadení.“

Skúsenosti s týmito nákupmi sú dlhodobo kladné: index spokojnosti sa drží od minulého roku na 95 %. Len tie najlepšie skúsenosti aktuálne deklaruje necelá tretina tých, ktorí v poslednom roku aspoň raz nakúpili online a viac-menej dobré skúsenosti uvádza 64 % nakupujúcich. Všeobecne platí, že najspokojnejšími zákazníkmi sú ľudia vo veku 15-24 rokov. Záporne hodnotia nákupy online len 2 % zákazníkov.

**Pavla Chlebounová** | PR Špecialista
pavla.chlebounova@admosphere.sk

Nielsen Admosphere Slovakia, s.r.o. | Lazaretská 23 | 811 09 Bratislava | tel.: +420 253 410 254 | [www.nielsen-admosphere.sk](http://www.nielsen-admosphere.sk)

**Marek Zámečník** | Zástupca riaditeľa spoločnosti
marek.zamecnik@admosphere.sk

Nielsen Admosphere Slovakia, s.r.o. | Lazaretská 23 | 811 09 Bratislava | tel.: +420 253 410 254 | [www.nielsen-admosphere.sk](http://www.nielsen-admosphere.sk)

**Jozef DVORSKÝ** | Výkonný riaditeľ

saec@saec.sk

Slovenská asociácia pre elektronický obchod | Radničné nám. 4 | 821 05 Bratislava | tel.: +421 948 853 353 | [www.saec.sk](http://www.saec.sk), [www.bezpecnynakup.sk](http://www.bezpecnynakup.sk)

**Doplňujúce informácie:**

Spoločnosť **Nielsen Admosphere Slovakia** ([www.nielsen-admosphere.sk](http://www.nielsen-admosphere.sk)) je dcérskou spoločnosťou výskumnej agentúry Nielsen Admosphere, a.s. Okrem klasických výskumov trhu (online prieskumy CAWI, CATI prieskum...) sa sústreďujeme aj na rozsiahle a metodologicky a technologicky náročné mediálne výskumy. Na Slovensku od roku 2007 realizujeme Výskum návštevnosti internetu a sociodemografie jeho užívateľov (AIMmonitor), od roku 2013 monitorujeme internetovú reklamu (Admosphere SK).

Naša materská spoločnosť realizuje v Českej republike marketingové výskumy a elektronické meranie sledovanosti televízie metódou TV metrov. Súčasťou skupiny Nielsen Admosphere je aj spoločnosť Admosphere, ktorá sa zaoberá monitoringom reklamy AIS a spoločnosť Adwind Software, ktorá vyvíja software k výskumom sledovanosti a monitoringu reklamy.

**Slovenský národný panel** ([www.narodnypanel.sk](http://www.narodnypanel.sk)) je projekt výskumných agentúr Nielsen Admosphere, NMS a STEM/MARK, ktoré spoločne vytvorili jeden z najväčších výskumných panelov na Slovensku. Slúži pre kvalitné a rýchle online zbery dát o internetovej populácii SR. Obdobný panel pod názvom Český národný panel funguje aj v Českej republike.

**Slovenská asociácia pre elektronický obchod (SAEC)** je nezávislá asociácia podporujúca rozvoj elektronického obchodu a elektronickej komunikácie na Slovensku. Vznikla v roku 1998 a medzi jej členov patria spoločnosti z oblasti informačných technológií, telekomunikácií, finančné inštitúcie, certifikačné autority ale aj podnikateľské subjekty z ďalších oblastí podieľajúcich sa na rozvoji tohto trhového segmentu. Hlavné aktivity SAEC v oblasti predaja cez internet sú zamerané na monitorovanie situácie a vývoja na trhu, definovaní spoločných štandardov v oblasti bezpečnosti a kvality predaja a popularizácii internetového predaja v očiach verejnosti. Jedným z kľúčových projektov je rozvoj certifikácie internetových obchodov „**SAEC – Bezpečný nákup**“, ktorý je založený na uplatňovaní a rešpektovaní dohodnutých kritérií v oblasti predaja cez internet vychádzajúcich z platnej legislatívy a na poskytovaní relevantných pravdivých informácií návštevníkom internetových obchodov.

[www.saec.sk](http://www.saec.sk)

[www.bezpecnynakup.sk](http://www.bezpecnynakup.sk)

